Rethemnos Live

Συνάντηση της Παιδικής Λέσχης Ανάγνωσης της Δημόσιας Κεντρικής Βιβλιοθήκης Ρεθύμνου
2025-10-25 15:00 - 16:00 (Europe/Athens) | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
«Κύριοι αυτοκράτορες, βασιλείς και δούκες και όλοι οι άλλοι που θέλετε να ξέρετε τις διάφορες γενιές των ανθρώπων και τις διαφορές στις περιοχές του κόσμου,
ΔΙΑΒΑΣΤΕ ΑΥΤΟ ΤΟ ΒΙΒΛΙΟ».
Το Σάββατο 25 Οκτωβρίου, στις 15:00, οι Mαγικοί Αναγνώστες θα συναντηθούν με αφορμή το βιβλίο της Μίριαμ Ντουμπίνι «Η Μαύρη Σκόνη».
Θα ταξιδέψουμε στην Κίνα του 13ου αιώνα, θα φτάσουμε στο παλάτι του Κουμπλάι Χαν, θα μιλήσουμε για αλήθειες που μοιάζουν με πυροτεχνήματα και θα διαλέξουμε το δικό μας εξάγραμμο του I Ching.
Aπαραίτητη προϋπόθεση συμμετοχής: να έχετε διαβάσει ολόκληρο το βιβλίο
Συντονίστρια λέσχης ανάγνωσης παιδικού και εφηβικού βιβλίου: Χρυσούλα Κορκού
Δηλώσεις συμμετοχής στα τηλέφωνα: 28310-29215 ή 28310-21246
Από τη Δημόσια Κεντρική Βιβλιοθήκη Ρεθύμνου

Μουσική βραδιά στο Τζεπέτο
2025-10-25 20:30 | Συνεταιρισμός Τζεπέτο, Κατεχάκη, Ρέθυμνο, Ρεθύμνου, 74100, Ελλάδα
Το Τζεπέτο υποδέχεται τη Μαρία Δασκαλάκη (φωνή – βιολί), τον Γιάννη Κορίνθιο (φωνή – κιθάρα) και τον Βασίλη Δασκαλάκη (φωνή – πνευστά) σε μία μουσική βραδιά με έντεχνα, παραδοσιακά και ροκ.
Έναρξη 20.30
Συνεταιρισμός Τζεπέτο
Οδός Κατεχάκη (κάτω από τη Φορτέτζα), Ρέθυμνο

Ο Βαγγέλης Κιμιώνης και ο Κλέαρχος Μανωλιούδης στο «Αλλού γι' αλλού»
2025-10-25 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Βαγγέλης Κιμιώνης και ο Κλέαρχος Μανωλιούδης με το συγκρότημα τους στο μεζεδοπωλείο «Αλλού γι’ αλλού».
Τηλέφωνο κρατήσεων 6974025703

Ρεμπέτικη βραδιά στη Συν-Τροφή
2025-10-26 18:00 | Συν-Τροφή, Syn-trofi Cooperative Grill, Ρέθυμνο, Ρεθύμνου, 74100, Greece
Ο Ανέστος Δεληγιάννης (μπουζούκι) & ο Πρόδρομος Καραδέλογλου (κιθάρα) ζωντανά στη «Συν-τροφή».
Κυριακή 26 Οκτωβρίου – Έναρξη 18:00
Συν-τροφή
Π. Κορωναίου και Κοραή γωνία
Παλιά πόλη – Ρέθυμνο

Ο Haig Yazdjian ζωντανά στο θέατρο Αντίβαρο
2025-10-26 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Ο διεθνούς φήμης μουσικός και δεξιοτέχνης του ουτιού Haig Yazdjian θα εμφανιστεί ζωντανά την Κυριακή 26 Οκτωβρίου στο θέατρο Αντίβαρο, σε μια μοναδική συναυλία γεμάτη μελωδίες και ήχους από την πλούσια παράδοση της Ανατολής και τη σύγχρονη μουσική σκηνή.
Γεννημένος στο Χαλέπι της Συρίας από αρμένιους γονείς, ο Haig Yazdjian είναι μια από τις σημαντικότερες προσωπικότητες της world music στην Ελλάδα, με μια αξιοθαύμαστη διεθνή καριέρα. Ο Γιαζιτζιάν συμμετείχε το 2006 στον δίσκο «An Ancient Muse» της Λορίνα Μακένιτ. Ο ήχος του χαρακτηρίζεται από τα χρώματα της Ανατολής αλλά και από την προσωπική του δεξιοτεχνική σφραγίδα, ενώ το μεγάλο του ατού παραμένουν τα αυτοσχεδιαστικά περάσματα από τα πιο απρόσμενα είδη μουσικής.
Ο μεγάλος μουσικός έχει χτίσει μια πολύ ισχυρή γέφυρα συνεργασίας με το Ρέθυμνο και την Κρήτη μέσω των σεμιναρίων «Η τέχνη του ρυθμού στην εκπαίδευση» που διευθύνει ο Γιάννης Παπατζανής υπό την αιγίδα του Πανεπιστημίου Κρήτης. Το πρόγραμμα που φτάνει πια στον 9ο χρόνο έχει αγκαλιάσει και τους τέσσερις νομούς της Κρήτης και η συμμετοχή ξεπερνά τους 1500 ωφελούμενους.
Ο Haig Yazdjian συμπράτει φέτος με τον Γιώργο Λιμάκη στις κιθάρες και τον Θάνο Χατζηαναγνώστου στα κρουστά.
Ώρα έναρξης στις 9 το βράδυ.
Τιμή εισιτηρίου 10 Ευρώ και 8 Ευρώ μειωμένο.
Τηλέφωνο κρατήσεων 6988399325

8ο Φεστιβάλ Τέχνης Ν.Σ: Προβολή της ταινίας «Θολός Βυθός» της Ελένης Αλεξανδράκη
2025-10-27 20:00 - 22:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το 8ο Φεστιβάλ Τέχνης Ν.Σ. 2025 (8o N.S. Art Festival 2025) σας προσκαλεί να παρακολουθήσετε την ταινία «ΘΟΛΟΣ ΒΥΘΟΣ» του Γιάννη Ατζακά σε σκηνοθεσία της Ελένης Αλεξανδράκη.
Η σκηνοθέτης – η οποία θα είναι και παρούσα στην προβολή της ταινίας – σημειώνει:
“Η ταινία μου ΘΟΛΟΣ ΒΥΘΟΣ είναι ελεύθερη διασκευή των βιβλίων «Διπλωμένα Φτερά» & «Θολός Βυθός» του Γιάννη Ατζακά. Επικεντρώνεται στην ζωή του Γιάννη, στην σκέψη του, στην ψυχή του και στη διαδρομή του από τη μέρα που ξεριζώνεται από το φυσικό του περιβάλλον και εκτοπίζεται σε έναν κόσμο επιβεβλημένο, μέχρι την στιγμή που καταφέρνει να εξομολογηθεί τα όσα έζησε στον άνθρωπο που τον στοίχειωσε για χρόνια με την απουσία του.
Παρόλο που η ιστορία διαδραματίζεται σε μια παλαιότερη εποχή, δεν επιδιώκεται στην εικόνα της ταινίας ακριβής ιστορική αναπαράσταση. Ο ακαθόριστος χώρος, οι γωνίες λήψης, η ακινησία της μηχανής και οι φακοί που χρησιμοποιήσαμε, επιχειρούν να δημιουργήσουν το σύμπαν του μυαλού του ήρωα. Πραγματικότητα, όνειρα, εφιάλτες και φαντασιώσεις αναδύονται μέσα από το άπατο πηγάδι της μνήμης του…
Συναντήθηκα με το βιβλίο ΘΟΛΟΣ ΒΥΘΟΣ τον Ιούνιο του 2009, όταν η φίλη συγγραφέας Κλαίρη Μιτσοτάκη με κάλεσε στην παρουσίαση του. Δεν ήξερα τίποτα τότε για τον συγγραφέα και για το βιβλίο, και ελάχιστα για το θέμα των Παιδοπόλεων. Από την εξαιρετική παρουσίαση της Μιτσοτάκη, της ιστορικού Riki van Boeschoten και του αείμνηστου φιλόλογου Παναγιώτη Μουλλά πήραμε – όσοι ήμασταν εκεί – μια απολύτως σφαιρική εικόνα του ιστορικού πλαισίου της αφήγησης και του χαρακτήρα που περιγράφεται στο βιβλίο.
Μετά μίλησε ο συγγραφέας Γιάννης Ατζακάς, που είναι ο αληθινός πρωταγωνιστής της αυτοβιογραφικής ιστορίας του. Ήταν εντυπωσιακό να ακούς αυτόν τον άνδρα να μιλάει για την ζωή του και το έργο του. Ήταν αυθεντικά αμήχανος και διέκρινες ίχνη μιας ερμητικά κλειστής μνήμης και κάποιων καταπιεσμένων τραυμάτων, τα οποία παλεύει να απελευθερώσει και να θεραπεύσει μέσα από το γράψιμο. Παρόλο που μεγάλωσα σε εντελώς διαφορετικό κοινωνικό περιβάλλον και σε κατοπινότερη εποχή, ένιωσα μια παράξενη συνάφεια με τον Γιάννη Ατζακά. Ίσως, γιατί στην επταετία της χούντας έτυχε να πηγαίνω στο σχολείο και ο σκοταδισμός και τα ιστορικά ψεύδη που μας δίδασκαν τότε, ήταν περίπου ταυτόσημα με την προπαγάνδα που γινόταν μέσα στις μετεμφυλιακές Παιδοπόλεις.
Η ιδέα του να κάνω μια ταινία από τα βιβλία του Γιάννη Ατζακά αμέσως γαντζώθηκε στο μυαλό μου, γιατί εκτός από τον θελκτικό τρόπο με τον οποίο μεταδίδει ο συγγραφέας την εμπειρία του και την τότε αφέλεια της παιδικής του σκέψης, συνειδητοποίησα πόσο συχνά η προστασία των παιδιών συνδυάζεται με την εκμετάλλευση της αθωότητας τους και πόσο αυτό είναι ένα θέμα που εξακολουθεί να είναι – δυστυχώς – επίκαιρο με χίλιους δυο τρόπους. Μάλιστα σοκαρίστηκα πραγματικά όταν, κάνοντας έρευνα για το σενάριο, ανακάλυψα πολλές αντίστοιχες ιστορίες ανθρώπων απ’ όλο τον κόσμο και σε διάφορες εποχές. Εξού και πριν γυρίσω τον «Θολό Βυθό» έκανα και το ντοκιμαντέρ «Ξεριζωμένοι» που αφορούσε στην ιστορία του Γιάννη αλλά και σε άλλες ιστορίες ξεριζωμένων παιδιών από διάφορα μέρη του κόσμου που ταλαιπωρήθηκαν εξ αιτίας της ανελέητης πολιτικής των τόπων τους.”

Βιογραφικό Σημείωμα

Ελένη Αλεξανδράκη Σκηνοθέτης, Σεναριογράφος, Παραγωγός. Γεννήθηκε το 1957 στην Αθήνα. Σπούδασε κινηματογράφο στην Σορβόννη, Paris I, (License 1980) και στο National Film and TV School της Αγγλίας (Αποφοίτηση 1985). Είναι σεναριογράφος, σκηνοθέτης, παραγωγός ταινιών μυθοπλασίας και ντοκιμαντέρ, γιατί πιστεύει ότι δεν υπάρχει ουσιώδης διαφορά ανάμεσα στα δύο είδη. Ταινίες της έχουν βραβευτεί στην Ελλάδα και στο εξωτερικό.
Φιλμογραφία
ΘΟΛΟΣ ΒΥΘΟΣ Μυθοπλασία 2024
ΞΕΡΙΖΩΜΕΝΟΙ Ντοκιμαντέρ 2022
Cosmocinema Award / London Greek Film Festival 2024
ΚΩΣΤΗΣ ΠΑΠΑΓΙΩΡΓΗΣ, ο πιο γλυκός μισάνθρωπος Ντοκιμαντέρ 2018 Βραβείο της ΠEKK / 20ό Φεστ. Ντοκιμαντέρ Θεσ/νίκης. 2018, 1ο βραβείο για το ελληνικό ντοκιμαντέρ / Aegean Docs Festival, 2018 Τιμητική Διάκριση / Docfest της Χαλκίδας 2018
Ο ΑΡΣΙΒΑΡΙΣΤΑΣ ΚΑΙ Ο ΑΓΓΕΛΟΣ Μυθοπλασία 2008 Χρυσό βραβείο Remi στο WorldFest Χιούστον 2009
Η ΝΟΣΤΑΛΓΟΣ Μυθοπλασία 2004 Ειδική μνεία Φεστιβάλ Οικολογικού Κινηματογράφου Ρόδου, 2005 Ελληνικό Κρατικό Βραβείο Μουσικής στον Νίκο Παπάζογλου 2005
ΠΕΡΙ ΤΟΥ ΑΓΙΟΥ ΚΑΙ ΜΥΣΤΗΡΙΩΔΟΥΣ ΜΥΡΟΥ Ντοκιμαντέρ 2002
ΜΥΡΙΖΕΙ ΠΑΣΚΑ Ντοκιμαντέρ 1999
ΣΤΑΓΟΝΑ ΣΤΟΝ ΩΚΕΑΝΟ Μυθοπλασία 1995 Βραβείο Mionneto Film Award / Forum / Φεστιβάλ Βερολίνου 1996, Ειδικό Βραβείο Επιτροπής στην Αμαλία Μουτούση για την ερμηνεία της / Φεστιβάλ Κωνσταντινούπολης 1996 Βραβείο καλύτερης ηθοποιού Φεστιβάλ Βαγιαδολίδ 1996
ΤΩΝΙΑ ΜΑΡΚΕΤΑΚΗ Ντοκιμαντέρ 1994
ΤΑ ΠΑΙΔΙΑ ΤΗΣ ΕΛΛΑΔΑΣ Ντοκιμαντέρ 1990 (σειρά 6×30’) Βραβείο στο Φεστιβάλ Κινηματογράφος και Πραγματικότητα 1990.
INFO:
ΠΡΟΒΟΛΗ ΤΑΙΝΙΑΣ: ΘΟΛΟΣ ΒΥΘΟΣ, της Ελένης Αλεξανδράκη
Ημερομηνία: Δευτέρα 27 Οκτωβρίου, στις 20:00
Χώρος: Σπίτι του Πολιτισμού (Ε. Βερνάρδου 12, Ρέθυμνο)
Τηλέφωνο Επικοινωνίας: 6976955084

Κρητική βραδιά με τους Μιχάλη Ι. Κουνάλη και Λευτέρη Γεωργιλαδάκη
2025-10-27 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Μιχάλης Ι. Κουνάλης και ο Λευτέρης Γεωργιλαδάκης με το συγκρότημά τους στο Μεζεδοπωλείο «Αλλού γι’ Αλλού»
Tηλ. 697 402 5703.

Μουσική βραδιά με τον Πάνο Κιάμο στο «Μέγαρο» Ρεθύμνου
2025-10-27 23:00 | Κέντρο Μέγαρο, Γέφυρας Ζουρίδας, Ρέθυμνο, Ρεθύμνου, 74100, Ελλάδα
Ο Όμιλος Φιλάθλων Αρμένων διοργανώνει μια ξεχωριστή μουσική βραδιά τη Δευτέρα 27 Οκτωβρίου, παραμονή της εθνικής επετείου, στο Μέγαρο Ρεθύμνου.
Στη σκηνή θα βρεθεί ο αγαπημένος τραγουδιστής Πάνος Κιάμος, ο οποίος αναμένεται να ξεσηκώσει το κοινό, ενώ μαζί του θα είναι και ο ταλαντούχος Στέφανος Πιτσινιάγκας, σε μια αξέχαστη βραδιά γεμάτη μουσική, χορό και διασκέδαση.
Ο Ο.Φ.Αρμένων σας προσκαλεί να ζήσετε μια μοναδική εμπειρία διασκέδασης στο Ρέθυμνο, σε ένα μουσικό γεγονός που δεν πρέπει να χάσετε.
Τηλέφωνο κρατήσεων: 6977587906
Διοργάνωση: Όμιλος Φιλάθλων Αρμένων.

Ο Χρήστος Μενιδιάτης ζωντανά στο Lux Cafe
2025-10-27 23:00 | Lux Cafe, Ελευθερίου Βενιζέλου 65, Ρέθυμνο, Ρεθύμνου, 74100, Ελλάδα
Ο Χρήστος Μενιδιάτης ζωντανά στο Lux Cafe (Ελ. Βενιζέλου 65, Ρέθυμνο).
Τηλ. 2831 020303

O Μιχάλης Σταυρουλάκης στο Rizoti
2025-10-28 14:00 | Rizoti, Rizoti, Sfakaki, Ρεθύμνου, 741 50, Greece
Την Τρίτη 28η Οκτωβρίου ο Μιχάλης Σταυρουλάκης με την ορχήστρα του στο Rizoti (Σφακάκι Ρεθύμνου).
Αμέσως μετά την παρέλαση.
Για κρατήσεις καλέστε στο 6985677516

Ο Γρηγόρης Σαμόλης και ο Μανώλης Κονταρος στην Αγία Γαλήνη
2025-10-28 14:30 | Cove, COVE, Αγία Γαλήνη, Κρητη, 74056, Greece
Μεσημεριανό γλέντι με το Γρηγόρη Σαμόλη και το Μανώλη Κονταρο στο Cove Cafe, στην Αγία Γαλήνη.
Τρίτη, 28 Οκτωβρίου – Από τις 14:30.
Τηλ. 698 080 8808

Ο Κωστής Ανδρεαδάκης στην Ταβέρνα «Η Αλώνα» στο Μέρωνα Αμαρίου
2025-10-28 15:00 | Ταβέρνα Αλώνα, Meronas, Ρεθύμνου, 740 61, Greece
Ο Κωστής Ανδρεαδάκης (λύρα – τραγούδι) με το συγκρότημα του στην Ταβέρνα «Η Αλώνα» στο Μέρωνα Αμαρίου.
Τρίτη 28 Οκτωβρίου – Έναρξη 15:00
Τηλ. για κρατήσεις 698 3398195

Εκδήλωση «Φυλλομετρώντας μνήμες μεγαλείου - Το αποτύπωμα του Ρεθύμνου στην εποποιία του 1940»
2025-10-29 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η εκδήλωση με θέμα «Φυλλομετρώντας μνήμες μεγαλείου – Το αποτύπωμα του Ρεθύμνου στην εποποιία του 1940» θα πραγματοποιηθεί την ΤΕΤΑΡΤΗ 29 ΟΚΤΩΒΡΙΟΥ 2025 και ώρα 20:00 στο Σπίτι του Πολιτισμού
Συμμετέχουν: Άννα Μπιθικώτση, Σωτήρης Δογάνης, Εύα Πολιτάκη , Νίκος Χριστόπουλος, Κωστής Μεργέμογλου σε τραγούδια Μίκη Θεοδωράκη, Μπάμπη Πραματευτάκη, Βασίλη Τσομπανάκη.
Με τη συνεργασία του Λαογραφικού Ομίλου ΧΟΡΟΚΡΗΤΕΣ θα παρουσιαστεί η δημιουργία του Κωστή Μεργέμογλου σε μουσική Βασίλη Τσομπανάκη «Ο καημός της μάνας» με ευγενική συμμετοχή της εξαίρετης Ειρήνης Λογιάκη
Για πρώτη φορά θα παρουσιάσουμε τη συμμετοχή κάθε χωριού του νομού Ρεθύμνου στην εποποιία του 1940 με πλήρη στοιχεία για τους νεκρούς πεσόντες στη μάχη.
Ιστορική Έρευνα – Κείμενα – Επιμέλεια: Εύα Λαδιά
Μουσική: Μίκης Θεοδωράκης – Μπάμπης Πραματευτάκης – Βασίλης Τσομπανάκης
Ποίηση: Άννα Μπιθικώτση – Κωστής Μεργέμογλου
Αφήγηση Κωστής Μεργέμογλου –Εύα Περπυράκη- Θοδωρής Ρηγινιώτης
Απαγγελία: Άννα Μπιθικώτση- Βαγγέλης Στεφανάκης
Τρομπέτα: Αντώνης Μαυράκης
Ευγενική συμμετοχή: Αλέξανδρος Αγγελάκης (Νάντης)
Σχολιασμός: Νίκος Σαμψών Αντιστράτηγος ε.α –Ιστορικός Ερευνητής
Διοργάνωση: ΜΝΗΜΕΣ ΟΛΟΚΑΥΤΩΜΑΤΩΝ ΚΑΙ ΜΑΡΤΥΡΙΚΩΝ ΧΩΡΙΩΝ
ΕΙΣΟΔΟΣ ΕΛΕΥΘΕΡΗ

Εικαστική έκθεση με θέμα «ΕΙΣΑΙ ΟΤΙ ΦΟΡΑΣ» στο Μουσείο Σύγχρονης Τέχνης Κρήτης
2025-10-31 09:00 - 15:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Επιμέλεια: Μαρία Μαραγκού, Μαρία Παναγίδου, Σταύρος Καβαλλάρης
Μουσείο Σύγχρονης Τέχνης Κρήτης, Μεσολογγίου 32, Ρέθυμνο
Το Μουσείο Σύγχρονης Τέχνης Κρήτης στο Ρέθυμνο, παρουσιάζει από τις 17 Μαΐου έως και τις 31 Οκτωβρίου του 2025, την εικαστική έκθεση ΕΙΣΑΙ ΟΤΙ ΦΟΡΑΣ / WHAT YOU WEAR IS WHAT YOU ARE, με τη συμμετοχή Ελλήνων και ξένων καλλιτεχνών.
Αναπόσπαστο μέρος της έκθεσης, το ειδικό αφιέρωμα στη μεγάλη Ρεθύμνια σχεδιάστρια μόδας Σοφία Κοκοσαλάκη με τη διεθνή ακτινοβολία που τίμησε την Ελλάδα απανταχού και που δυστυχώς έφυγε πολύ νωρίς.
photo caption: Σοφία Κοκοσαλάκη – λεπτομέρεια ενδύματος
Στο αφιέρωμα παρουσιάζονται εικοσιτέσσερις (24) δημιουργίες της, κοσμήματα και σχέδια από τη συλλογή της οικογένειάς της. Το κείμενο που συνοδεύει το homage, υπογράφει η ιστορικός μόδας Μέτυ Τσουκάτου.
Με την έκθεση ΕΙΣΑΙ ΟΤΙ ΦΟΡΑΣ οι επιμελητές, Μαρία Μαραγκού, Μαρία Παναγίδου και Σταύρος Καβαλλάρης, επιχειρούν να αναδείξουν την αμφίδρομη σχέση της μόδας και των προκλήσεων της εποχής μας όπως αυτές εκφράζονται, και επηρεάζονται από τη σύγχρονη τέχνη και τους προβληματισμούς που νεωτεριστικά αυτή προβάλλει.
Από την αρχαιότητα το ρούχο κάλυπτε άμεσες ανάγκες του ανθρώπου καθόριζε όμως και τη θέση του στην κοινωνία. Έγινε δε με το πέρασμα του χρόνου ταυτοτικό στοιχείο της προσωπικότητάς του σε ατομικό και συλλογικό επίπεδο.
Η έκθεση ΕΙΣΑΙ ΟΤΙ ΦΟΡΑΣ, επιχειρεί να αναδείξει τις εκφάνσεις αυτού του διαχρονικού ταυτοτικού στοιχείου στη σύγχρονη τέχνη.
photo caption: Rebecca Horn – Συλλογή ΕΜΣΤ – artwork detail
Η ανάγκη του ανθρώπου να ξεχωρίσει, πέρα από την κάλυψη των βασικών αναγκών του σε ένδυση, υπόδηση και καλλωπισμό, δημιούργησε διάφορα στυλ, μαζί και αυτό που αποκαλούμε μόδα. Η μόδα έγινε αναπόσπαστο κομμάτι της καθημερινότητας αλλά και της κοινωνικής ζωής του ανθρώπου, καθορίζοντας συμπεριφορές και status.
Η έκθεση διερευνά την αμφίδρομη σχέση της μόδας με τη σύγχρονη τέχνη μέσα από έργα καλλιτεχνών και σχεδιαστών, Ελλήνων και ξένων, ακόμα κι’ όταν το ρούχο απουσιάζει. Είναι ένα ongoingproject που ευελπιστεί να καταδείξει πως αυτό το ταυτοτικό στοιχείο, μετουσιώνεται σε έργο τέχνης.
«…Ο καλλιτέχνης, συνήθως, αποδομεί τη γλώσσα του στιλ. Πολλές φορές γίνεται ο poětemaudit της σύγχρονης bourgeois κοινωνίας, αποδίδοντας ιδιαίτερη έμφαση σε καινοτόμες προσεγγίσεις και στην αφομοίωση των αλλαγών. Με όπλο την απεικονιστική τεχνική προκειμένου να ορίσει και να επεξηγήσει τη θεματολογία του, ο καλλιτέχνης εναποθέτει την εννοιολογική του αναζήτηση σε ζητήματα προσφιλή τόσο στη χαμηλή τέχνη, όσο και αυτών της υψηλής. Τελικά, με μια μετα-Γουορχολική ιδιαιτερότητα, αυτό που παρουσιάζεται στο απεικονιστικό πεδίο είναι η ματιά του καλλιτέχνη στο πως ακριβώς θέλει / πρέπει να αποδοθεί…», όπως αναγράφεται σε ένα απόσπασμα του κειμένου των τριών επιμελητών.
photo caption: Γιάννης Μπουρνιάς – artwork detail
Στους χώρους του Μουσείου παρουσιάζονται έργα είκοσι εννέα (29) καλλιτεχνών και σχεδιαστών: Ελεωνόρα Αντωνιάδου, Δημήτρης Αντωνίτσης, Ευγενία Αποστόλου, VanessaBeecroft, Blind Adam, Αντώνης Βολανάκης, Hussein Chalayan, Δημήτρης Δάβης, Χρήστος Δεληδήμος, Σταμάτης Ζάννος, BillGeorgoussis, ReneHabermacher, RebeccaHorn, TravisHutchison, Ανέστης Ιωάννου, Λευτέρης Κανακάκις, KanarekYael, KapuraniBros, Σοφία Κοκοσαλάκη, Έλλη Κομνηνού-Νενεδάκη, Σοφία Κοσμάογλου, Γιάννης Μπουρνιάς, Αλίκη Παλάσκα, Άγγελος Παπαδημητρίου, Μαρία Παπαδημητρίου, Χριστιάνα Σούλου, Έφη Σπύρου, Versaweiss, Νίκος Χαραλαμπίδης.
Τα έργα προέρχονται από το Εθνικό Μουσείο Σύγχρονης Τέχνης (ΕΜΣΤ), το Μουσείο Σύγχρονης Τέχνης Κρήτης (ΜΣΤΚ), την ATOPOS, αίθουσες τέχνης, ιδιωτικές συλλογές και τους καλλιτέχνες.
photo caption: René Habermacher – artwork detail
Την έκθεση θα συνοδεύει δίγλωσσος (ελληνικά & αγγλικά) τετράχρωμος κατάλογος. Τις φωτογραφίες και τα στοιχεία των έργων συνοδεύουν σύντομα κείμενα των ίδιων των δημιουργών.
H έκθεση υλοποιείται με την υποστήριξη του Οργανισμού Πολιτισμού και Ανάπτυξης ΝΕΟΝ, υπό την αιγίδα και τη στήριξη του Υπουργείου Τουρισμού.
Επικοινωνία:
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr – www.cca.gr
Ωράριο λειτουργίας Μουσείου
Τρίτη – Παρασκευή 09:00-14:00 & 19:00-21:00
Σάββατο – Κυριακή 10:00-15:00
Δευτέρα Κλειστά.

«Τα Κόκκινα Φανάρια»: Θεατρική παράσταση από τις «Θεατρικές Διαδρομές Βρυξελλών»
2025-10-31 19:30 - 21:00, 2025-11-01 19:30 - 21:00 | Ελληνικό Μεσογειακό Πανεπιστήμιο (Ρέθυμνο), Εμμανουήλ Δασκαλάκη 4, Ρέθυμνο, Ρεθύμνου, 74100, Ελλάδα
Παρασκευή 31/10 & Σάββατο 01/11 – ώρα 19:30
Αμφιθέατρο του ΕΛΜΕΠΑ στα Περιβόλια
Είσοδος ελεύθερη
Οι «Θεατρικές Διαδρομές Βρυξελλών» είναι ένα θεατρικό σχήμα ομογενών με έδρα τις Βρυξέλλες, την πρωτεύουσα της Ευρωπαϊκής Ένωσης. Τον περασμένο Μάρτιο ανέβασε με ιδιαίτερη επιτυχία «Τα Κόκκινα Φανάρια» στις Βρυξέλλες, βασισμένα στην πολύκροτη ταινία του Νίκου Γαλανού, σε δραματουργική προσαρμογή-διασκευή του Ρεθεμνιώτη συγγραφέα Γιώργη Καλογεράκη και σκηνοθεσία του Ηλία Κοντέα!
Με ιδιαίτερη χαρά δεχθήκαν την πρόσκληση να τεθούν υπό την αιγίδα του Δήμου Ρεθύμνης και με τη στήριξη του ΕΛΜΕΠΑ για να παρουσιάσουν την παράσταση και στο Ρέθυμνο.
Στην παράσταση του Ρεθύμνου το σκηνικό επιμελήθηκε ο Γιάννης Τσάβαλος, ενώ μαζί με τους ομογενείς ερασιτέχνες ηθοποιούς παίρνουν μέρος σε βοηθητικούς ρόλους και τρία παιδιά από το Ρέθυμνο.

Σημείωμα από τις «Θεατρικές Διαδρομές Βρυξελλών»
“Τα Κόκκινα Φανάρια συνεχίζουν το ταξίδι τους!
Αυτή τη φορά στην Κρήτη! Όταν τον περασμένο Μάρτιο οι «Θεατρικές Διαδρομές Βρυξελλών» ξεκινήσαμε την πρώτη κοινή μας διαδρομή και ανεβάσαμε την παράσταση «Τα Κόκκινα Φανάρια» στις Βρυξέλλες, δεν φανταζόμουν πόσο δυνατά θα αγκαλιαστεί αυτή η δουλειά! Κάθε παράσταση ήταν γεμάτη συγκίνηση!!! Βλέμματα που άστραφταν, σιωπές που μιλούσαν. Ήταν ένα ταξίδι που μας ένωσε βαθιά, καλλιτεχνικά και ανθρώπινα.
Και τώρα, αυτό το ταξίδι συνεχίζεται κάτω από τον ουρανό της Κρήτης!
Με ιδιαίτερη χαρά δεχθήκαμε την πρόσκληση του Γιώργης Καλογεράκης, που μας τίμησε δίνοντάς μας το κείμενό του πάνω στο οποίο βασίστηκε η παράστασή μας, να παρουσιάσουμε το έργο στο Ρέθυμνο, υπό την αιγίδα του Δήμου Ρεθύμνης και με τη στήριξη του Ελληνικού Μεσογειακού Πανεπιστημίου (ΕΛΜΕΠΑ). Ευχαριστούμε από καρδιάς τον Δήμαρχο Ρεθύμνης κ. Γιώργη Μαρινάκη και τους Αντιδήμαρχους Παιδείας κ. Νεκτάριος Παπαδογιάννης , καθηγητή του ΕΛΜΕΠΑ και Πολιτισμού κ. Μάνο Τσάκωνα, για την συμπαράστασή τους.
Κοιτώντας πίσω σ’ αυτή τη διαδρομή, νιώθουμε βαθιά ευγνωμοσύνη. Για όλους όσους στάθηκαν δίπλα μας με αγάπη, πίστη και ψυχή. Για τους ανθρώπους που έδωσαν φως, κίνηση και ανάσα σε κάθε ρόλο. Για τους φίλους που έγιναν οικογένεια πάνω και κάτω από τη σκηνή. Γιατί κάθε φορά που ανάβουν αυτά τα Κόκκινα Φανάρια, δεν φωτίζουν μόνο μια σκηνή. Δίνουν φως σε ένα κομμάτι ζωής, ένα βλέμμα, μια ανάσα, μια κραυγή αγωνίας που μας ενώνει.
Σας περιμένουμε όλους, να τα δούμε μαζί να ανάβουν ξανά και να ριγήσουμε κάτω από τον χλωμό τους θαμπόφωτο. Στην παράσταση της Κρήτης παίρνουν μέρος και παιδιά από το Ρέθυμνο, σε βοηθητικούς ρόλους αλλά με συμβολική συμμετοχή στην αδελφοποίηση που επιχειρούμε!”

Η παράσταση τελεί υπό την Αιγίδα του Δήμου Ρεθύμνης

Halloween party στο Chaplin’s Pub
2025-10-31 21:00 | Chaplin’s Pub Cafe, Ελευθερίου Βενιζέλου 52, Ρέθυμνο, Ρεθύμνου, 74100, Ελλάδα
Halloween party στο Chaplin’s Pub με live rock μελωδίες από τον Brian Meacham!
Παρασκευή 31 Οκτωβρίου – Έναρξη 21.00

Ημερίδα με τίτλο «Νευροαναπτυξιακές, Συναισθηματικές και Συμπεριφορικές Διαταραχές στο Σχολείο: Ενδυνάμωση Εκπαιδευτικών – Υποστήριξη Μαθητών»
2025-11-01 09:30 - 13:00 | 2ο Δημοτικό Σχολείο Ρεθύμνου, Δημοκρατίας 1, Ρέθυμνο, Ρεθύμνου, 74100, Ελλάδα
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε. Ρεθύμνου, σε συνεργασία με τον ΕΟΠΑΕ, στο πλαίσιο των παρεμβάσεων του για την υποστήριξη της εκπαιδευτικής κοινότητας, συνδιοργανώνει με τις Διευθύνσεις της Α/θμιας και Β/θμιας Εκπαίδευσης και την υποστήριξη του ΣΕΠΕΡ, ημερίδα με θέμα «Νευροαναπτυξιακές, συμπεριφορικές και συναισθηματικές διαταραχές: Ενδυνάμωση εκπαιδευτικών – Υποστήριξη μαθητών».
Η ημερίδα απευθύνεται σε εκπαιδευτικούς όλων των βαθμίδων και θα πραγματοποιηθεί το Σάββατο 1 Νοεμβρίου 2025, στις 09.30 – 13.00, στο αμφιθέατρο του 2ου Δ.Σ Ρεθύμνου.
Σε μια εποχή, όπου οι εκπαιδευτικοί καλούνται να αντιμετωπίσουν σημαντικές προκλήσεις που αφορούν στην αποτελεσματική διαχείριση των διαφοροποιημένων αναγκών των μαθητών τους, στόχος της ημερίδας είναι η κατανόηση και απομυθοποίηση των αναπτυξιακών, συμπεριφορικών και συναισθηματικών διαταραχών, η υποστήριξη και ενδυνάμωση των εκπαιδευτικών μέσω συνεχιζόμενης επιμόρφωσης, αλλά και της δημιουργίας ενός ασφαλούς πλαισίου – δικτύου, όπου θα μπορούμε να ανταλλάξουμε εμπειρίες, προτάσεις και καλές πρακτικές για τη δημιουργία ενός σχολείου που τους χωράει όλους.
Πρόγραμμα Ημερίδας:
09:30 – 10.00 Προσέλευση & Εγγραφές
10.00 – 10.20 Καλωσόρισμα
Σαρρής Μιχάλης, Πρόεδρος Κέντρου Πρόληψης Π.Ε. Ρεθύμνου
Καρβούνης Λάμπρος, Διευθυντής Πρωτοβάθμιας Εκπαίδευσης Ρεθύμνου
Γκιργκινούδη Ελένη, Σύμβουλος Ειδικής Αγωγής και Ενταξιακής Εκπαίδευσης Ν. Χανίων και Ρεθύμνου
10:30 – 11.30 Νευροαναπτυξιακές Διαταραχές: Αναγνώριση και αντιμετώπιση στο σχολικό πλαίσιο, Σαμιωτάκης Γεώργιος, Ψυχίατρος Παιδιών και Εφήβων – Ψυχοθεραπευτής
11.30- 12.30 Συναισθηματικές & Συμπεριφορικές Δυσκολίες στην Τάξη: ο ρόλος του Εκπαιδευτικού, Ψαθάκη Ελένη, ψυχολόγος ΚΕΔΑΣΥ Ρεθύμνου
12.30- 13.00 Συζήτηση – Παρουσίαση των δράσεων του Κέντρου Πρόληψης για τους εκπαιδευτικούς,
Μπογά Ανδρονίκη, Επιστημονικά Υπεύθυνη Κέντρου Πρόληψης Π.Ε. Ρεθύμνου

Διήμερο διεπιστημονικό συμπόσιο με θέμα τον «Κάνναβο»
2025-11-01 17:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Διήμερο Διεπιστημονικό Συμπόσιο καλείται να διερευνήσει τις ιδεολογικές, πραγματικές, γεωγραφικές, γεωμετρικές και κατασκευαστικές προεκτάσεις της μνημοσύνης ενός Καννάβου.
Ακαδημαϊκοί από τον χώρο των Πολυτεχνικών/Πανεπιστημιακών Σχολών, των ανθρωπιστικών επιστημών, δάσκαλοι της εκπαίδευσης και της Τέχνης πραγματεύονται και αναρωτιούνται μαζί μας, επιζητώντας διάλογο. Καταθέτουν το σύνολο των σκέψεών τους, των οποίων την ορθότητα θα διερευνήσουμε.
Περί τίνος λοιπόν πρόκειται;
Ο Κάνναβος εμφανίζεται στη ζωή μας με θέαση ή χωρίς θέαση; Ορατά ή αόρατα, με πλαστή αρμονία ή χωρίς αυτήν; Εξυπηρετεί ή όχι τη σωστή διαβίωσή μας; Αντιμετωπίζουμε τα κτίσματα ως αντικείμενα ύψιστου ενδιαφέροντος που διαθέτουν μνήμη; Η εκάστοτε εμπειρία μαζί τους αποτελεί το αποτέλεσμα της ψυχολογικής κατάστασης, σε συνδυασμό με τα δεδομένα του περιβάλλοντος μια συγκεκριμένη χρονική στιγμή; Διαμορφώνουμε και ανταποκρινόμαστε ανάλογα με τα δεδομένα της εποχής; Χαράζουμε αυτοτέλειες ή εγκλεισμούς; Κατασκευάζουμε μηχανές με αυξανόμενη ταχύτητα; Ανατινάζουμε τον κύκλο του πολιτισμού και τον κύκλο της βαρβαρότητας εντός και εκτός χώρου και ορίων; Μπορεί ο προβολέας της Τέχνης και γενικότερα των ανθρωπιστικών επιστημών, να φωτίσει το κοινωνικό τραύμα και να πάψει να φωτίζει παραπλανητικά τον εαυτό της; Ο χρόνος στον χώρο δημιουργεί ταυτότητες; Χρειαζόμαστε νέους τρόπους αφήγησης, που δεν αποσιωπούν την καλλιέργεια της μνήμης; Έχουμε πίστη, η οποία θεμελιώνει τη μνήμη κι αν ναι, τη διατηρούμε; Τελικά είναι ο Κάνναβος η σωτηρία της ψυχής;
Ερωτήματα, που δεν επιδέχονται απαραίτητα οριστικές απαντήσεις, επειδή – η Τέχνη τουλάχιστον – υπάρχει και μακροημερεύει χάρη στα αναπάντητα ερωτήματα.
Όλοι οι συμμετέχοντες θα λάβουν βεβαίωση συμμετοχής.
Επιπλέον:
Ως προπομπός και φινάλε στο Συμπόσιο, στον ισόγειο χώρο του κτηρίου, από 30 Οκτωβρίου έως 4 Νοεμβρίου, θα προβάλλονται σε βίντεο τρεις ερευνητικές – διπλωματικές εργασίες φοιτητών Αρχιτεκτονικής του Πολυτεχνείου Κρήτης, με κεντρική αναφορά τον Κάνναβο. Ώρες προβολών: 6.00 – 9.00 μ.μ.
Πρόγραμμα συμποσίου και συμμετοχές:
1η Ημέρα: Σάββατο 1 Νοεμβρίου, ώρα 17:00
Συντονισμός: Σκεύος Παπαϊωάννου, Ομ. Καθηγητής Κοινωνιολογίας και πρ. Κοσμήτωρ της Σχολής Κοινωνικών Επιστημών, (Πανεπιστήμιο Κρήτης)
5.15-5.30μ.μ. Μάνος Τσάκωνας, Αρχιτέκτων, Αντιδήμαρχος Πολιτισμού Δήμου Ρεθύμνης
“Δίλημμα”
5.30-5.45μ.μ. Νίκος Σκουτέλης, Καθηγητής Αρχιτεκτονικού Σχεδιασμού (Πολυτεχνείο Κρήτης)
“Ο κάνναβος του Δαίδαλου“
5.45-6.00μ.μ. Μανόλης Τζανάκης, Αν. Καθηγητής Κοινωνιολογίας της Ασθένειας και των Ιατρικών Θεσμών (Πανεπιστήμιο Κρήτης)
“Το πολύσημο του ψυχιατρικού εγκλεισμού: μαρτυρίες και ερμηνείες των αδιεξόδων”
6.00-6.15μ.μ. Αλέξης Τζομπανάκης, Αν. Καθηγητής Αρχιτεκτονικού Σχεδιασμού (Πολυτεχνείο Κρήτης)
“O κάνναβος μεταξύ σταθερότητας και μετασχηματισμού. Aπό την ‘κυριολεκτική’ στην ‘φαινομενική’ ουδετερότητα“
6.15-6.30μ.μ. Nτόρα Αλιγιζάκη, Ψυχολόγος, BSc, MSc, Υπ. Διδάκτωρ (Πανεπιστήμιο Κρήτης)
“Μονάδες Φροντίδας Ηλικιωμένων. Χώρος και το αίσθημα της Ελευθερίας”
6.30-7.00μ.μ. Συζήτηση
7.00-7.15μ.μ. Διάλειμμα
Συντονισμός: Κωνσταντίνος Σπανουδάκης, Καθηγητής Αρχαίας Ελληνικής Φιλολογίας (Πανεπιστήμιο Κρήτης)
7.15-7.30μ.μ. Κλήμης Ασλανίδης, Αν. Καθηγητής Αρχιτεκτονικού Σχεδιασμού και Αποκατάστασης Ιστορικών κτηρίων (Πολυτεχνείο Κρήτης)
“Δάση υποστυλωμάτων“
7.30-7.45μ.μ. Σκεύος Παπαϊωάννου,Ομ. Καθηγητής Κοινωνιολογίας και πρ. Κοσμήτορας της Σχολής Κοινωνικών Επιστημών (Πανεπιστήμιο Κρήτης)
“Ο κάνναβος στην κοινωνιολογική θεωρία και εφαρμοσμένη κοινωνιολογία”
7.45-8.00μ.μ. Ηλίας Κουρκούτας, Καθηγητής Ψυχολογίας Παιδικών και Εφηβικών Διαταραχών (Πανεπιστήμιο Κρήτης)
“Transitional spaces: Ενδιάμεσοι-Μεταβατικοί χώροι σε ατομικό και κοινωνικό επίπεδο και η ικανότητα συμβολοποίησης”
8.00-8.15μ.μ. Μαριάννα Καλαϊτζιδάκη, Αν. Καθηγήτρια Βιολογίας-Περιβαλλοντικής Εκπαίδευσης (Πανεπιστήμιο Κρήτης)
“Περί Ορίων…Χωρίς όρια”
8.15-8.30μ.μ. Αλιγιζάκη Μαριλένα, Εικαστικός, Διδάκτωρ ΑΣΚΤ Αθήνας
“Λογότυπα ως κάνναβος ταυτότητας: συμβολικές και αισθητικές δομές αυτοοργανωμένων ομάδων και κοινοτήτων αντίστασης στον δημόσιο χώρο”
8.30-9.00μ.μ. Συζήτηση

5ο Φεστιβάλ Περιφέρειας Κρήτης: Μουσική παράσταση με την Ελεάννα Πιτσικάκη
2025-11-01 21:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Στο πλαίσιο της παράλληλης δράσης του 5ου Φεστιβάλ Κρήτης «Γυναίκες», που υλοποιείται για 2η συνεχόμενη χρονιά, με την υποστήριξη του Αυτοτελούς Γραφείου Ισότητας της Περιφέρειας Κρήτης, η Ηρακλειώτισσα μουσικός Ελεάννα Πιτσικάκη, με σημαντική διεθνή πορεία, επιστρέφει στη γενέτειρά της για να παρουσιάσει τον πρώτο της προσωπικό δίσκο με τίτλο «ΑΡΩΜΑ».
Με άξονα το «Άρωμα γυναίκας, μάνας, ανάμνησης», η καλλιτέχνιδα προσκαλεί το κοινό σε ένα ταξίδι μουσικής και μνήμης. Μια παράσταση αφιερωμένη στη γυναίκα, στη ρίζα, στη χαρά και στη θλίψη, σε όλα όσα μένουν ανεξίτηλα μέσα μας, «γιατί η μουσική, η μνήμη, η χαρά και η στεναχώρια είναι όλα γένους θηλυκού».
Ρέθυμνο – Ωδείο Ρεθύμνου, 1 Νοεμβρίου, ώρα 21:00
Είσοδος ελεύθερη.
Ο δίσκος «ΑΡΩΜΑ» θα κυκλοφορήσει ταυτόχρονα στις 31 Οκτωβρίου σε όλες τις ψηφιακές πλατφόρμες.
Συντελεστές/τριες:
Lukas Ebner – πιάνο
Vladimir Dindiryakov – καβάλι
Alisa Pou Montz – ηλεκτρικό κοντραμπάσο (E-Bass)
Samuel Wahlardt – τύμπανα
Η παράλληλη δράση «Γυναίκες», του 5ου Φεστιβάλ Κρήτης τελεί υπό την αιγίδα της Γενικής Γραμματείας Ισότητας και Ανθρωπίνων Δικαιωμάτων του Υπουργείου Κοινωνικής Συνοχής και Οικογένειας.

Διήμερο διεπιστημονικό συμπόσιο με θέμα τον «Κάνναβο»
2025-11-02 17:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Διήμερο Διεπιστημονικό Συμπόσιο καλείται να διερευνήσει τις ιδεολογικές, πραγματικές, γεωγραφικές, γεωμετρικές και κατασκευαστικές προεκτάσεις της μνημοσύνης ενός Καννάβου.
Ακαδημαϊκοί από τον χώρο των Πολυτεχνικών/Πανεπιστημιακών Σχολών, των ανθρωπιστικών επιστημών, δάσκαλοι της εκπαίδευσης και της Τέχνης πραγματεύονται και αναρωτιούνται μαζί μας, επιζητώντας διάλογο. Καταθέτουν το σύνολο των σκέψεών τους, των οποίων την ορθότητα θα διερευνήσουμε.
Περί τίνος λοιπόν πρόκειται;
Ο Κάνναβος εμφανίζεται στη ζωή μας με θέαση ή χωρίς θέαση; Ορατά ή αόρατα, με πλαστή αρμονία ή χωρίς αυτήν; Εξυπηρετεί ή όχι τη σωστή διαβίωσή μας; Αντιμετωπίζουμε τα κτίσματα ως αντικείμενα ύψιστου ενδιαφέροντος που διαθέτουν μνήμη; Η εκάστοτε εμπειρία μαζί τους αποτελεί το αποτέλεσμα της ψυχολογικής κατάστασης, σε συνδυασμό με τα δεδομένα του περιβάλλοντος μια συγκεκριμένη χρονική στιγμή; Διαμορφώνουμε και ανταποκρινόμαστε ανάλογα με τα δεδομένα της εποχής; Χαράζουμε αυτοτέλειες ή εγκλεισμούς; Κατασκευάζουμε μηχανές με αυξανόμενη ταχύτητα; Ανατινάζουμε τον κύκλο του πολιτισμού και τον κύκλο της βαρβαρότητας εντός και εκτός χώρου και ορίων; Μπορεί ο προβολέας της Τέχνης και γενικότερα των ανθρωπιστικών επιστημών, να φωτίσει το κοινωνικό τραύμα και να πάψει να φωτίζει παραπλανητικά τον εαυτό της; Ο χρόνος στον χώρο δημιουργεί ταυτότητες; Χρειαζόμαστε νέους τρόπους αφήγησης, που δεν αποσιωπούν την καλλιέργεια της μνήμης; Έχουμε πίστη, η οποία θεμελιώνει τη μνήμη κι αν ναι, τη διατηρούμε; Τελικά είναι ο Κάνναβος η σωτηρία της ψυχής;
Ερωτήματα, που δεν επιδέχονται απαραίτητα οριστικές απαντήσεις, επειδή – η Τέχνη τουλάχιστον – υπάρχει και μακροημερεύει χάρη στα αναπάντητα ερωτήματα.
Όλοι οι συμμετέχοντες θα λάβουν βεβαίωση συμμετοχής.
Επιπλέον:
Ως προπομπός και φινάλε στο Συμπόσιο, στον ισόγειο χώρο του κτηρίου, από 30 Οκτωβρίου έως 4 Νοεμβρίου, θα προβάλλονται σε βίντεο τρεις ερευνητικές – διπλωματικές εργασίες φοιτητών Αρχιτεκτονικής του Πολυτεχνείου Κρήτης, με κεντρική αναφορά τον Κάνναβο. Ώρες προβολών: 6.00 – 9.00 μ.μ.
Πρόγραμμα συμποσίου
2η Ημέρα: Κυριακή 2 Νοεμβρίου, ώρα 17:00
Συντονισμός: Χατζημιχαηλίδης Κυριάκος, Σκηνοθέτης, Παραγωγός
5.15 – 5.30μ.μ. Δήμητρα Βλασσάκη: Αρχιτέκτων
“Από τις Ιπποδάμειες μέχρι τις Σύγχρονες πόλεις: ερμηνεία του ορθογωνικού καννάβου στην Ευρώπη”
5.30-5.45μ.μ. Σουζάνα Χούλια-Καπελώνη, Επίτιμη Διευθύντρια Αρχαιοτήτων
“Στα ερείπια της Ολύνθου…”
5.45-6.00μ.μ. Αναστασία Βλατίτση: Αρχιτέκτων
“Κάνναβος και νέες σχεδιασμένες πόλεις: ο ρόλος του ορθοκανονικού συστήματος στην οργάνωση του χώρου”
6.00-6.15μ.μ. Πετρούλα Βαρθαλίτου & Νίκος Μαραγκουδάκης, Αρχαιολόγοι
“Κάνναβος: Ορθολογισμός του χώρου και του χρόνου”
6.15-6.30μ.μ. Σοφία Θανάσουλα & Εύα Δερμάτη, Υποψ. Διδακτ. Εγκληματολογικής Ψυχολογίας (Πανεπιστήμιο Κρήτης)
“Εκτός καννάβου: Αφηγήσεις από το πεδίο του Ποινικού Εγκλεισμού και της Τοξικοεξάρτησης”
6.30-6.45μ.μ. Καίτη Ρεμπατσουλέα & Κυριακή Φλουρή, Νηπιαγωγοί
“Τα παρεξηγημένα όρια”
6.45-7.00μ.μ. Συζήτηση
7.00-7.30μ.μ. Διάλειμμα
Συντονισμός: Κωστής Καπελώνης, Σκηνοθέτης, Ηθοποιός
7.30-7.45μ.μ. Χατζημιχαηλίδης Κυριάκος, Σκηνοθέτης, Παραγωγός
“Ο Κάνναβος ως ένα ζωτικό πλαίσιο ύπαρξης”
7.45-8.00μ.μ. Άννα Μαχαιριανάκη, Σκηνογράφος-Ενδυματολόγος
“Αποδομώντας τον κάνναβο της κλειστής θεατρικής σκηνής, χαράσσουμε νέους δρόμους δημιουργίας, νέες σχέσεις και νέα ιερότητα στην επιτέλεση της θεατρικής πράξης”
8.00-8.15μ.μ. Γιώργης Καπελώνης, Χημικός, Φωτογράφος
“Φανερός και κρυφός κάνναβος στη φωτογραφία”
8.15-8.30μ.μ. Γιάννης Μπλέτας, Ηθοποιός, Σκηνοθέτης, Κινηματογραφιστής & Ειρήνη Κλάδου Εκπαιδευτικός, “Stelianna” (ντοκιμαντέρ μικρού μήκους για τον αυτισμό)
8.30-8.45 μ.μ. Αλέξανδρος Πέρρος Ηθοποιός & Σοφία Τσοτουλίδου, Χορεύτρια
Performance: ” Ύμνος Ορίων “
8.45-9.15 μ.μ. Συζήτηση

Προβολή της ταινίας «A State of Passion» από την Κινηματογραφική Λέσχη Ρεθύμνου
2025-11-02 20:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Η Κινηματογραφική Λέσχη Ρεθύμνου παρουσιάζει το ντοκιμαντέρ “A State of Passion” (2024) συμπαραγωγής Παλαιστίνης-Λιβάνου, σε σκηνοθεσία Carol Mansour και Muna Khalidi.
Η προβολή θα πραγματοποιηθεί την Κυριακή 2 Νοεμβρίου 2025, στις 20:00, στο “Κέντρο Βυζαντινών Τεχνών”, στην οδό Εθνικής Αντιστάσεως 84, στην παλιά πόλη του Ρεθύμνου
Μετά το τέλος της ταινίας θα ακολουθήσει συζήτηση με τον παλαιστινιακής
καταγωγής γιατρό Νάντερ Νάτσε που ζει και εργάζεται στο Ρέθυμνο.
Η ταινία αυτή θα προβληθεί την ίδια μέρα σε 23 σημεία σε όλη την Ελλάδα, στα πλαίσια της Διεθνούς Ημέρας Προβολών για την Παλαιστίνη (Palestine Cinema Days: Around The World 2025).
Σύνοψη της ταινίας
Μετά από 43 ημέρες φρίκης, δουλεύοντας ασταμάτητα και υπό συνεχείς βομβαρδισμούς στα επείγοντα των νοσοκομείων Al-Shifa και Al-Ahli, ο Βρετανο-Παλαιστίνιος επανορθωτικός χειρουργός, Ghassan Abu Sittah, επιστρέφει από τη Γάζα και μαθαίνει πως έχει γίνει το πρόσωπο της παλαιστινιακής αντίστασης. Κι ενώ πλέον αντιμετωπίζεται ως ήρωας όπου κι αν πηγαίνει, εκείνος δεν σταματά να ζητά δικαιοσύνη για τη συνεχιζόμενη γενοκτονία και τις ανείπωτες θηριωδίες που είδε με τα μάτια του.
Η προβολή της ταινίας θα γίνει με υπότιτλους στα ελληνικά και αγγλικά
Συνεργασία – Χορηγία
Η ταινία προβάλλεται σε μια συνεργασία της Κινηματογραφικής Λέσχης Ρεθύμνου με το Athens Palestine Film Festival (Φεστιβάλ Παλαιστινιακού Κινηματογράφου Αθηνών), το Filmlab Palestine και την ανεξάρτητη μη κερδοσκοπική οργάνωση Dounias που έχει ως κύριο σκοπό την ανάπτυξη, την παραγωγή και την παρουσίαση της κουλτούρας της Παλαιστίνης και του Αραβικού Κόσμου στο κοινό της Ελλάδας.
ΕΛΕΥΘΕΡΗ ΕΙΣΟΔΟΣ ΓΙΑ ΟΛΟΥΣ

Ομιλία με θέμα «Επικινδυνότητες από φυσικά φαινόμενα για την πολιτιστική κληρονομιά του Ρεθύμνου»
2025-11-03 19:00 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Συνεχίζεται τη Δευτέρα 3 Νοεμβρίου 2025, στις 7 μ.μ., ο κύκλος των ανοιχτών επιστημονικών ομιλιών που συνδιοργανώνουν ο Δήμος Ρεθύμνου και το Ινστιτούτο Μεσογειακών Σπουδών του Ιδρύματος Τεχνολογίας και Έρευνας (ΙΤΕ).
Ως γνωστόν, οι διαλέξεις πραγματοποιούνται στο χώρο του Ινστιτούτου Μεσογειακών Σπουδών στην Παλιά Πόλη Ρεθύμνου (Δ/νση: Νικηφόρου Φωκά 130 και Μελισσινού – στο τέλος του Μακρύ Στενού).
Όπως έχει ήδη αναφερθεί, οι ενδιαφερόμενοι –ες μπορούν να παρακολουθήσουν τη διάλεξη είτε με φυσική παρουσία στο χώρο διεξαγωγής της εκδήλωσης είτε διαδικτυακά μέσω του συνδέσμου https://www.ims.forth.gr/el/news-item/view?id=1786.
Τη διάλεξη προσφέρει ο Δρ Νάσος Αργυρίου, Ερευνητής Γ’ στο Ινστιτούτο Μεσογειακών Σπουδών (ΙΜΣ)-ΙΤΕ, ο οποίος μας προσφέρει το στίγμα της εισήγησής του:
«Το Ρέθυμνο αποτελεί έναν τόπο με μακραίωνη ιστορία και πλούσια πολιτιστική κληρονομιά, όπου συνυπάρχουν μνημεία διαφορετικών εποχών και πολιτισμών. Ωστόσο, αυτός ο ανεκτίμητος πολιτιστικός πλούτος βρίσκεται όλο και περισσότερο αντιμέτωπος με κινδύνους που απορρέουν από φυσικά φαινόμενα — όπως σεισμούς, πλημμύρες, κατολισθήσεις και ακραία καιρικά γεγονότα — τα οποία εντείνονται από τις επιπτώσεις της κλιματικής αλλαγής. Τα φαινόμενα αυτά απειλούν όχι μόνο τις υποδομές και τα ιστορικά κτίρια, αλλά και την ίδια τη συλλογική μνήμη και ταυτότητα της περιοχής.
Σε αυτό το πλαίσιο, οι τεχνολογίες της Γεωπληροφορικής και της Γεωφυσικής Διασκόπησης προσφέρουν νέες, καινοτόμες λύσεις για την πρόληψη και την προστασία της πολιτιστικής κληρονομιάς. Εργαλεία όπως τα Γεωγραφικά Συστήματα Πληροφοριών (GIS), η Δορυφορική Τηλεπισκόπηση, η Φωτογραμμετρία και η Γεωφυσική Διασκόπηση επιτρέπουν την ολοκληρωμένη κατανόηση τόσο της επιφάνειας όσο και του υπεδάφους, συμβάλλοντας στη λήψη πιο τεκμηριωμένων αποφάσεων.
Η εφαρμογή αυτών των τεχνολογιών εστιάζει σε τέσσερις βασικούς τομείς:

Χαρτογράφηση και εκτίμηση επικινδυνότητας: Εντοπισμός περιοχών υψηλού κινδύνου για πολιτιστικά μνημεία μέσω συνδυαστικών δορυφορικών, γεωφυσικών και φωτογραμμετρικών δεδομένων.
Συστήματα έγκαιρης προειδοποίησης: Παρακολούθηση βροχομετρικών δεδομένων και δορυφορικών εικόνων σε πραγματικό χρόνο για την πρόβλεψη πλημμυρικών ή κατολισθητικών φαινομένων που μπορεί να απειλήσουν αρχαιολογικούς χώρους.
Διαχείριση κρίσεων και αποκατάσταση: Αξιοποίηση δορυφορικών και γεωφυσικών δεδομένων για την εκτίμηση ζημιών μετά από φυσικές καταστροφές, ώστε να σχεδιάζεται στοχευμένη αποκατάσταση με βάση την προτεραιότητα και τη σημασία κάθε μνημείου.
Πρόληψη, εκπαίδευση και ευαισθητοποίηση: Προώθηση δράσεων ενημέρωσης και εκπαίδευσης προς την τοπική κοινωνία και την μαθητική κοινότητα, με στόχο την ενημέρωση και την ευαισθητοποίηση στην πρόληψη και την προστασία της πολιτιστικής κληρονομιάς.

Η ενσωμάτωση των τεχνολογιών αυτών ενδυναμώνει τους τοπικούς φορείς και την κοινωνία του Ρεθύμνου, προσφέροντας πληροφορίες υψηλής ακρίβειας για τη λήψη αποφάσεων και συμβάλλοντας στη δημιουργία ενός πλαισίου ανθεκτικότητας απέναντι στα φυσικά φαινόμενα. Παράλληλα, προωθείται η συνεργασία ανάμεσα στην επιστημονική κοινότητα, την τοπική αυτοδιοίκηση και τους πολίτες για την προστασία της πολιτιστικής ταυτότητας του τόπου».

Εγκαίνια έκθεσης «Η Τέχνη ως όπλο: χαρακτικά της περιόδου 1941-1945» στο Ρέθυμνο
2025-11-05 14:00 | Βιβλιοθήκη Πανεπιστημίου Κρήτης, Πανεπιστήμιο Κρήτης, Γάλλου, Ρέθυμνο, Ρεθύμνου, 74100, Ελλάδα
Το Τμήμα Ιστορίας και Αρχαιολογίας του Πανεπιστημίου Κρήτης διοργανώνει τα εγκαίνια της έκθεσης με τίτλο «Η Τέχνη ως όπλο: χαρακτικά της περιόδου 1941-1945», την Τετάρτη 5 Νοεμβρίου 2025, στις 14:00, στη Βιβλιοθήκη του Πανεπιστημίου Κρήτης στο Ρέθυμνο.
Την επιμέλεια της έκθεσης υπογράφουν οι μεταπτυχιακοί φοιτητές Ελπίδα Τερνέζη και Αριστοφάνης Κρικώνης, του Προγράμματος Μεταπτυχιακών Σπουδών στην Ιστορία της Τέχνης.

Παρουσίαση του βιβλίου του Γιάννη Μανούσακα «Ακροναυπλία - Θρύλος και πραγματικότητα»
2025-11-05 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Οι Εκδόσεις Ραδάμανθυς διοργανώνουν εκδήλωση για την παρουσίαση του βιβλίου του Γιάννη Μανούσακα «ΑΚΡΟΝΑΥΠΛΙΑ – Θρύλος και πραγματικότητα», την Τετάρτη 5 Νοεμβρίου, στις 7 μ.μ., στη Δημόσια Κεντρική Βιβλιοθήκη Ρεθύμνης.
Η Ακροναυπλία: Θρύλος και Πραγματικότητα του Γιάννη Μανούσακα, πενήντα χρόνια μετά την πρώτη της έκδοση, παραμένει βιβλίο-σταθμός για την κατανόηση της περιόδου 1939–1945 και των διώξεων των αγωνιστών της Αριστεράς. Πρόκειται για μια βαθιά ανθρώπινη και αφοπλιστικά ειλικρινή αφήγηση που απογυμνώνει τη βία, τη φρίκη, αλλά και τη δύναμη της συνείδησης μέσα από τις φυλακές της Ειδικής Ασφάλειας και της Ακροναυπλίας. Η γραφή του Γιάννη Μανούσακα, διαθέτει λογοτεχνικές αρετές και αποτυπώνει βιωματικά τις συνθήκες βασανισμού, τις πολιτικές αντιφάσεις, τη συλλογική και ατομική αντίσταση, και τον στοχασμό πάνω στο τίμημα της ελευθερίας και την ευθύνη της ιστορικής αλήθειας.
Ο Γιάννης Μανούσακας (1907–1995), αγωνιστής της Εθνικής Αντίστασης και πολιτικός κρατούμενος επί δικτατορίας Μεταξά και της Χούντας του 1967, μετατρέπει τη βιωματική του εμπειρία σε μαρτυρία υψηλής λογοτεχνικής και ιστορικής αξίας. Η αφήγηση δεν αποσκοπεί στη μυθοποίηση, αλλά στην αποκάλυψη της σύνθετης αλήθειας για τους ανθρώπους, τις οργανώσεις και τις αποφάσεις που καθόρισαν μια ολόκληρη γενιά. Το έργο αυτό παραμένει επίκαιρο όσο ποτέ. Σε μια εποχή που η Ιστορία αμφισβητείται ή παραχαράσσεται, η φωνή του Μανούσακα λειτουργεί ως ένα κάλεσμα στον αγώνα για την χειραφέτηση της συνείδησης και την ελευθερία της κριτικής σκέψης.
Ένας μάρτυρας, μια εποχή… μια αλήθεια που δεν έσβησε!
Μιλάνε για το βιβλίο:

Γιώργος Μαυροτσουπάκης, φιλόλογος
Βάλια Παπαδάκη, φιλόλογος
Γιώργος Παπακωνσταντής, Δρ. Εγκληματολογίας Παντείου Πανεπιστημίου
Χρήστος Τσαντής, συγγραφέας, ιστορικός ερευνητής

Συντονίζει ο εκπαιδευτικός Νίκος Δερεδάκης
Ο Γιάννης Μανούσακας γεννήθηκε το 1907 στην Αργυρούπολη του Ρεθύμνου και έζησε τα παιδικά του χρόνια στο χωριό Άγιος Κων/νος. Έμαθε την τέχνη του τσαγκάρη και εργάστηκε ως επαγγελματίας. Τα χρόνια μετά τη Μικρασιατική Καταστροφή ασπάστηκε τις αριστερές ιδέες και το 1934 εκλέχτηκε πρόεδρος του χωριού του. Το 1936 τον έπαψε από τη θέση αυτή η δικτατορία της 4ης Αυγούστου και τον καταδίωξε. Το 1939 συνελήφθη και βασανίστηκε σκληρά στην Ειδική Ασφάλεια επί τρεις μήνες. Έπειτα εκτοπίστηκε για τρία χρόνια στο στρατόπεδο κομμουνιστών Ακροναυπλίας, όπου ως έγκλειστος παρακολούθησε οργανωμένα μαθήματα εγκύκλιας παιδείας υπό τον Δημήτρη Γληνό. Στη διάρκεια της Κατοχής έλαβε μέρος στην Εθνική Αντίσταση, ως διοικητής ίλης ιππικού στη Ρούμελη και στη Θεσσαλία.
Στην περίοδο του Εμφύλιου, έλαβε μέρος στις μάχες, ως αντάρτης, στα βουνά της Κρήτης. Μετά την ήττα το 1949, έζησε ως φυγόδικος για τρία χρόνια. Το 1952 συνελήφθη και καταδικάστηκε σε 17 χρόνια φυλάκιση. Αποφυλακίσθηκε το 1964 με αναστολή για το υπόλοιπο της ποινής. Τότε τυπώθηκε το πρώτο του βιβλίο. Με τη δικτατορία του 1967, αρχίζει η νέα οδύσσειά του: μένει χωρίς δουλειά, χωρίς σπίτι και με το φόβο μιας νέας σύλληψης. Ζει παράνομος και γράφει τρία βιβλία από τη σειρά του εξάτομου αυτοβιογραφικού του έργου, τα οποία εκδίδει μετά την πτώση της Χούντας. Το 1976 του απονέμεται η τιμητική λογοτεχνική σύνταξη, για το μέχρι τότε έργο του, από το Υπουργείο Πολιτισμού.
Εξέδωσε συνολικά 12 βιβλία, που ανήκουν στις κατηγορίες της αυτοβιογραφίας, του χρονικού, του απομνημονεύματος, της νουβέλας και του παραμυθιού. Από το 1977 μέχρι το θάνατό του, το 1995, κατοικούσε στο Χαλάνδρι Αττικής. Πέθανε σε ηλικία 88 χρονών.

Παρουσίαση του βιβλίου του Δημήτρη Χριστόπουλου «Χρόνια δοκιμασίας»
2025-11-06 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το Κέντρο Ανθρωπίνων Δικαιωμάτων του Τμήματος Πολιτικής Επιστήμης του Πανεπιστημίου Κρήτης σε συνεργασία με τις εκδόσεις Πόλις διοργανώνουν δημόσια εκδήλωση για την παρουσίαση του τελευταίου βιβλίου του Δημήτρη Χριστόπουλου, Χρόνια δοκιμασίας.
Το βιβλίο παρουσιάζουν & θα συνομιλήσουν με τον συγγραφέα οι:

Αλέξανδρος Κεσσόπουλος, επίκουρος καθηγητής στο Τμήμα Πολιτικής Επιστήμης
Μανώλης Πετρακάκης, δικηγόρος Ρεθύμνου
Αθηνά Σκουλαρίκη, επίκουρη καθηγήτρια στο Τμήμα Κοινωνιολογίας

Τη συζήτηση θα συντονίσει η δημοσιογράφος Ράνια Μωραΐτη .
Η βιβλιοπαρουσίαση θα πραγματοποιηθεί στο πρώην Ξενία Ρεθύμνου (Ψαρρού 46) στο Ρέθυμνο την Πέμπτη 6 Νοεμβρίου 2025 στις 19:30.
Ο Δημήτρης Χριστόπουλος (1969) είναι συγγραφέας και καθηγητής Πολιτειολογίας στο Τμήμα Πολιτικής Επιστήμης και Ιστορίας του Παντείου Πανεπιστημίου. Παρεμβαίνει τακτικά στον ελληνικό και διεθνή τύπο για ζητήματα ενδιαφέροντός του. Από τις εκδόσεις Πόλις κυκλοφορούν τα βιβλία του:

10+1 Ερωτήσεις & Απαντήσεις για το Μακεδονικό [με τον Κωστή Καρπόζηλο], 2018,
Αν το προσφυγικό ήταν πρόβλημα, θα είχε λύση, 2020
Ταξίδι στο Κράτος – Κυριαρχία, δίκαιο, δικαιώματα, 2022

ΝΤΕΚΑΝΤΑΝΣ: Stand-Up Comedy με τον Jeremy στο Θέατρο Αντίβαρο
2025-11-06 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
ΝΤΕΚΑΝΤΑΝΣ Stand-Up Comedy Show! Μία παράσταση πιο ωμή και απο μεσημεριανό ψαρά Σαμουράι που κάνει νηστεία. Μία παράσταση που δεν θα σε κάνει καλύτερο άνθρωπο. Αλλά χειρότερο. Ένας μονόλογος γεμάτος κοινωνική σάτιρα, με τις πιο ΝΤΕΚΑΝΤΑΝΣ στιγμές που συμβαίνουν γύρω μας. Απο τις κουβέντες που δεν βγάζουν νόημα, μέχρι τα social media και την ΠΑΡΑΝΟΙΑ της καθημερινότητας.
Μετά από αμέτρητες viral στιγμές, παραστάσεις σε όλη την Ελλάδα και τουλάχιστον 9 βραβεία στις Κάννες, ο Jeremy προσγειώνεται στη σκηνή με μια παράσταση γεμάτη ρυθμό, γέλιο και σκέψεις που μάλλον έχεις κάνει κι εσύ!
Observational comedy, deadpan στιγμές, raw στιγμές, σκέτες στιγμές και δόσεις σουρεαλισμού εναλλάσσονται, δημιουργώντας ένα roller coaster που μοιάζει σαν να μπαίνεις σε ζαχαροπλαστείο για πάστα αλλά καταλήγεις να βλέπεις τελετή εξορκισμού. Τρώγοντας όμως μια πάστα. Από τις διακρίσεις και το σεξ μέχρι το marketing, την ντροπή, το δημόσιο, την ενοικίαση σπιτιών, την επικοινωνία με τον κόσμο και πολλά άλλα, τίποτα δεν μένει στο απυρόβλητο.
Θέατρο Αντίβαρο (Κριτοβουλίδου 15 – 17, Παλιά πόλη – Ρέθυμνο)
Πέμπτη 6 Νοεμβρίου – Έναρξη 21:00
Early Bird:10€
Φοιτητικό, Ανέργων, ΑΜΕΑ:10€
Προπώληση 12€ – Ταμείο 14€
Προπώληση στο more.com

Ο Γρηγόρης Σαμόλης στην Ταβέρνα Πόπη
2025-11-06 22:00 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Γρηγόρης Σαμόλης με το συγκρότημά του στην Ταβέρνα Πόπη (Αδελιανός Κάμπος, Ρέθυμνο).
Τηλ. Κρατήσεων 6973002263 & 2831072270.

Παρουσίαση φωτογραφικής έκθεσης για τον Αρκάδιο Δρόμο στο Δημοτικό Κήπο Ρεθύμνου
2025-11-07 17:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Φωτογραφική έκθεση με θέμα τον Αρκάδιο Δρόμο παρουσιάζεται την Παρασκευή 7 Νοεμβρίου 2025 και ώρα 17:00, στην κεντρική είσοδο του Δημοτικού Κήπου Ρεθύμνου.
Η έκθεση περιλαμβάνει φωτογραφικό υλικό από το αρχείο του Βασίλη Μανουσάκη, το οποίο έχει αναρτηθεί στη βόρεια πλευρά του Δημοτικού Κήπου.
Την εκδήλωση συνδιοργανώνουν η Περιφερειακή Ενότητα Ρεθύμνης, η Ένωση Πτυχιούχων Φυσικής Αγωγής Ρεθύμνης και ο Δήμος Ρεθύμνης, υπό την αιγίδα του οποίου τελεί η δράση.

Ξενάγηση στην έκθεση με τίτλο «Σημειωματάρια της Φαιστού» του Μανώλη Ζαχαριουδάκη
2025-11-07 19:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Το 8ο Φεστιβάλ Τέχνης Ν.Σ. σε συνδιοργάνωση με το Τμήμα Πολιτισμού του Δήμου Ρεθύμνης και την Art Gallery Μορφές παρουσιάζει την ατομική έκθεση με τίτλο «Σημειωματάρια της Φαιστού» του Μανώλη Ζαχαριουδάκη.
Την Παρασκευή 7 Νοεμβρίου, στις 19.00 θα πραγματοποιηθεί ξενάγηση και συζήτηση με τον Μανώλη Ζαχαριουδάκη στο χώρο της έκθεσης, στην Art Gallery Μορφές (Γοβατζιδάκη 18, Παλιά πόλη, Ρέθυμνο)
O Μανώλης Ζαχαριουδάκης εκθέτει έργα της περιόδου 2020-2025, που δημιουργήθηκαν στην περιοχή της Φαιστού σαν ένα ημερολόγιο, εξ ου και ο τίτλος της έκθεσης «Σημειωματάρια της Φαιστού».
Ο καλλιτέχνης επιθυμεί να τονίσει την ύλη και το απτό των έργων, δίνοντάς τους όγκο και βάρος. Οι πρώτες ύλες είναι το τσιμέντο, το ασβεστοκονίαμα, αλλά και κλαδιά, καλάμια και ξύλα που περισυλλέχθηκαν σε χωράφια και παραλίες της περιοχής. Οι τεχνικές είναι διαφορετικές: νωπογραφία, ύφανση, συναρμογή, σκόνες χρωμάτων, κόλλες κ.ά. Τα θέματα παρουσιάζουν επίσης ποικιλία: μνήμες, μύθοι, αστερισμοί, εικόνες της καθημερινότητας, αναφορές και σχόλια σε βιβλία και στην ιστορία της τέχνης.
Η ποικιλία των υλικών, των τεχνικών, των μεθόδων κατασκευής και των θεμάτων, την οποία βλέπουμε στα «Σημειωματάρια της Φαιστού», χαρακτηρίζει όλο το έργο του Μ. Ζαχαριουδάκη: ζωγραφική, κατασκευές, συναρμογή αντικειμένων, μικρά γλυπτά, αλλά και ψηφιακά έργα κατασκευασμένα στον υπολογιστή.
